b'\n_START_ARTICLE_\nRam\xc5\xabnas Katilius\n_START_SECTION_\nBiografija\n_START_PARAGRAPH_\nGim\xc4\x97 gimnazijos mokytoj\xc5\xb3 \xc5\xa1eimoje, brolis architektas Audronis Katilius. _NEWLINE_1942\xe2\x80\x931945\xc2\xa0m. mok\xc4\x97si prad\xc5\xbeios mokykloje Marijampol\xc4\x97je, 1946\xe2\x80\x931947\xc2\xa0m. Marijampol\xc4\x97s berniuk\xc5\xb3 gimnazijoje, 1947\xe2\x80\x931954\xc2\xa0m. Vilniaus I-ojoje vidurin\xc4\x97je mokykloje. 1954\xe2\x80\x931959\xc2\xa0m. studijavo Vilniaus universiteto Fizikos ir matematikos fakultete. 1959\xe2\x80\x931962\xc2\xa0m. LSSR MA Fizikos ir matematikos instituto aspirantas. _NEWLINE_1962\xe2\x80\x931966\xc2\xa0m. LSSR MA Fizikos ir matematikos instituto, 1966\xe2\x80\x931972\xc2\xa0m. SSRS MA Puslaidininki\xc5\xb3 instituto (Leningradas) jaunesnysis mokslo darbuotojas. 1969\xc2\xa0m. apgyn\xc4\x97 fizikos ir matematikos moksl\xc5\xb3 kandidato disertacij\xc4\x85 tema \xe2\x80\x9eElektrin\xc4\x97s ir akustoelektrin\xc4\x97s puslaidininki\xc5\xb3 savyb\xc4\x97s stipriuose elektriniuose laukuose\xe2\x80\x9c.  1972\xe2\x80\x931988\xc2\xa0m. Leningrado A. Jof\xc4\x97s fizikos ir technikos instituto mokslo darbuotojas. 1986\xc2\xa0m. apgyn\xc4\x97 fizikos ir matematikos moksl\xc5\xb3 daktaro (dab. habilituoto fizini\xc5\xb3 moksl\xc5\xb3 daktaro) disertacij\xc4\x85 tema \xe2\x80\x9eFliuktuacini\xc5\xb3 rei\xc5\xa1kini\xc5\xb3 puslaidininkiuose tolimomis nuo pusiausvyros s\xc4\x85lygomis teorija\xe2\x80\x9c.  Nuo 1988\xc2\xa0m. Puslaidininki\xc5\xb3 fizikos instituto mokslo darbuotojas. 1992\xe2\x80\x932000\xc2\xa0m. d\xc4\x97st\xc4\x97 Vytauto Did\xc5\xbeiojo universitete, nuo 1993\xc2\xa0m. VDU profesorius. 2013\xc2\xa0m. i\xc5\xa1\xc4\x97jo \xc4\xaf pensij\xc4\x85._NEWLINE_Lietuvos fizik\xc5\xb3 draugijos, Lietuvos netiesini\xc5\xb3 rei\xc5\xa1kini\xc5\xb3 analitik\xc5\xb3 asociacijos narys, \xc5\xa1ios asociacijos \xc5\xbeurnalo \xe2\x80\x9eNonlinear Analysis: Modelling and Control\xe2\x80\x9c redaktori\xc5\xb3 kolegijos narys. 1990\xe2\x80\x931999\xc2\xa0m. Atviros Lietuvos Fondo valdybos narys._NEWLINE_Ved\xc4\x97 Elmir\xc4\x85 Sabirov\xc4\x85 (g. 1937), s\xc5\xabn\xc5\xabs Andrius (g. 1967) ir Ram\xc5\xabnas (g. 1971). Palaidotas Vilniaus Jeruzal\xc4\x97s kapin\xc4\x97se.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97 veikla i\xc5\xa1 fliuktuacini\xc5\xb3 rei\xc5\xa1kini\xc5\xb3 nepusiausvyrosios b\xc5\xabsenos s\xc4\x85lygomis teorijos, puslaidininki\xc5\xb3 kinetikos stipriame elektriniame lauke, akustoelektronikos, teorin\xc4\x97s ir kietojo k\xc5\xabno fizikos. Kartu su kitais suk\xc5\xabr\xc4\x97 \xc5\xa1iuolaikin\xc4\x99 kinetin\xc4\x99 fliuktuacij\xc5\xb3 teorij\xc4\x85.  Para\xc5\xa1\xc4\x97 straipsni\xc5\xb3 apie poet\xc4\x85 Josif\xc4\x85 Brodsk\xc4\xaf.'